ম্যাচের শুরু থেকে পেরুর রক্ষণভাগে চাপ সৃষ্টি করে জার্মানি। কিন্তু ফলাফল আসে উল্টো। ক্রিশ্চিয়ান কুয়েভার পাস থেকে বল পেয়ে গোল করে পেরুকে এগিয়ে দেন লুইস অ্যাভিঙ্কুলা। তবে সমতা ফেরাতে খুব বেশি সময় নেয়নি জার্মানরা। ২৫ মিনিটে জুলিয়ান ব্র্যান্ডের গোলে ম্যাচে ফেরে জার্মানি। টনি ক্রুসের পাসে অনেকটা অসম্ভব অ্যাঙ্গেল থেকেই শট নিয়েছিলেন তিনি। প্রথমার্ধে আর গোলের সুযোগ তৈরি করতে পারেনি দুই দলের কেউই।